Opsada Orléansa
<s>Opsada Orleana (1428—1429) označila je prekretnicu u Stogodišnjem ratu između Engleske i Francuske.</s><s>Engleska je, počev od 1415. godine, neprekidno jačala i do 1428. godine dostiže vrhunac svoje moći u ratu.</s><s>Orlean je zauzimao ključan položaj na reci Loari i osvajanje je bilo neophodno za dalji nastavak rata.</s><s>Dolaskom Jovanke Orleanke došlo je do preokreta.</s><s>Francuzi, ohrabreni njenom samouverenošću, preduzimaju deblokadu.</s><s>Opsada je okončana 8. maja 1429. godine pobedom francuske vojske.</s>

<s>Uvod</s>

<s>Stogodišnji rat otpočeo je 1337. godine kada je engleski kralj Edvard III poveo borbu za svoja prava na francuski presto.</s><s>Prva faza rata završena je sporazumom u Bretanji-Kaleu 1359. godine u korist Engleske.</s><s>U novoj fazi rata (1369—1374) pobedu odnosi francuski kralj Šarl V osvaja sve teritorije koje su izgubili njegovi prethodnici.</s><s>Englezima je ostala samo uska oblast između ušća Loare i Pirineja.</s><s>Međutim, Šarlov naslednik, Šarl VI bio je duševno bolestan te su tokom njegove vladavine Francuskom upravljali Luj I Orleanski, kraljev brat i burgundski vojvoda Jovan II Neustrašivi.</s><s>U Francuskoj 1407. godine, nakon ubistva Luja od Orleana, dolazi do građanskog rata u kome su se sukobile stranke Armanjaka (pristalice vojvode Orleana) i stranka Burgunđana.</s><s>Burgunđani kontrolišu Pariz do 1414. godine kada vođstvo preuzimaju Armanjaci.</s><s>Novi engleski kralj Henri V obnavlja Stogodišnji rat i nanosi poraz Armanjacima kod Azenkura 1415. godine.</s><s>Poraz Armanjaka dovodi do prevlasti Burgunđana, a Jovanov naslednik, Filip III Burgundski, sklapa mir u Trou sa Henrijem.</s><s>Henri je određen za Šarlovog naslednika.</s><s>Međutim, obojica kraljeva umiru 1422. godine nakon čega je, u skladu sa odredbama sporazuma, obema državama zavladao maloletni Henri VI.</s><s>Regenti maloletnog kralja postali su Hemfri od Glostera (nad Engleskom) i Jovan od Lankastera, vojvoda Bedforda (nad Francuskom).</s><s>Jovan Bedford i Filip Burgundijski držali su najveći deo severne Francuske.</s><s>Međutim, dve trećine zemlje stale su na stranu Šarlovog sina, dofena Šarla.</s>

<s>Orlean u 15. veku 
Grad Orlean nalazi se na reci Loari u centralnoj Francuskoj.</s><s>U vreme opsade je bio najseverniji grad koji je ostao lojalan francuskoj kruni.</s><s>Englezi i Burgunđani kontrolisali su sve teritorije severno od Orleana uključujući i Pariz.</s><s>Položaj Orleana bio je veoma značajan i predstavljao je prvu prepreku saveznicima za napad na Šarlove teritorije.</s><s>Kao prestonica vojvodstva Orlean, ovaj grad je imao veliki značaj početkom 15. veka.</s><s>Vojvode Orleana bile su na čelu političke frakcije Armanjaka koja je odbacila ugovor iz Troa i dofena podržala Šarla.</s><s>Šarlo, vojvoda Orleana, Lujev naslednik, pao je u zarobljeništvo u bici kod Azenkura.</s><s>U skladu sa viteškim pravom, grad se predao neprijatelju bez borbe te je imao pravo na blaži tretman.</s>

<s>Engleska ofanziva 
Englezi i Burgunđani su ugovorom u Amijenu (1423) obnovili svoj savez protiv dofena Šarla.</s><s>Osvajanje Orleana bilo je od ključnog značaja ne samo za kontrolu reke Loare već i za povezivanje engleskih oblasti na zapadu i burgundskih oblasti na istoku.</s><s>Francuski otpor bio je uglavnom neuspešan sve do pobede kod Montargisa.</s><s>Francuzi nisu iskoristili ovu pobedu zbog unutrašnjih sukoba između Artura III od Bretanje i Žorža Tremola, miljenika dofena Šarla.</s><s>Sredinom 1428. godine došlo je čak do borbi među samim Francuzima.</s><s>Englezi su početkom godine prikupili nove snage od 2.700 ljudi pod Tomasom Montakutom, erlom Salisberija.</s><s>U savezu sa burgundskim vojnicima, vojska koja je krenula na dofena brojala je 10.000 ljudi.</s><s>Na sastanku u proleće 1428. godine Jovan od Lankastera određuje pravac kretanja vojske ka zapadu.</s><s>Orlean nije bio prva meta vojvode Bedforda jer napad na Orlean, dok je vojvoda u zarobljeništvu, nije bio u skladu sa viteškim običajima.</s><s>Međutim, nakon dolaska engleskih pojačanja pod Solsberi (jul 1428) Jovan od Lankastera je promenio mišljenje.</s><s>Između jula i oktobra 1428. godine grof Solsberija uspostavlja vlast nad teritorijama oko Rambujea i Šartra.</s><s>Zatim nastavlja jugozapadno ka Anžeu, ali odatle iznenada kreće jugoistočno ka Orleanu.</s><s>Orlean je odsečen i opkoljen.</s>

<s>Opsada</s>

<s>Opsada Orleana otpočela je 12. oktobra 1428. godine.</s><s>Artiljerijsko bombardovanje otpočelo je pet dana kasnije.</s><s>Englezi napadaju bastion 21. oktobra, ali ih Francuzi odbijaju zasipajući ih vrelim uljem..</s><s>Englezi nakon toga odustaju od frontalnog napada.</s><s>Dana 26. novembra Tomasa Montakuta, grofa Solsberija, pogodilo je topovsko đule dok je nadgledao podizanje opsadnih kuli.</s><s>Engleske akcije zaustavljene su u narednim danima.</s><s>Erl je odveden u Meing na oporavak, ali je preminuo nedelju dana kasnije Bedford za novog komandanta postavlja Vilijama de la Pola, prvog vojvodu Safoka.</s><s>Vilijam je opseo grad odlučivši da ga glađu primora na predaju.</s><s>Do proleća 1429. godine Englezi podižu uporišta južno i zapadno od grada dok je severoistočni izlaz iz grada ostao otvoren iako ga je kontrolisala engleska patrola.</s>

<s>Oktobra 1428. godine u Rišmondu i La Tremoluse preduzimaju pripreme za deblokadu Orleana.</s><s>Šarl I Burbonski, grof Klermona, okupio je francusko-škotske snage u Blou radi deblokade Orleana.</s><s>Škotske snage predvodio je Džon Stjuart Darnlej.</s><s>Šarl i Džon napali su konvoj koji je iz Pariza prevozio namirnice za englesku vojsku.</s><s>Predvodio ga je vitez Džon Fastolf.</s><s>U sukobu poznatom kao bitka kod Heringsa (12. februar 1429) Englezi odnose veliku pobedu.</s><s>Šarl se uspeo spasti, ali je škotski komandant ostao da leži na bojnom polju.</s><s>Fastolf je tri dana kasnije stigao pred Orlean.</s><s>Dočekan je trijumfom engleske vojske.</s>

<s>Poraz je bio težak udarac za Francuze.</s><s>Žan od Orleana i Šarl Burbonski krivili su jedan drugog za katastrofu što je obnovilo razmirice iz 1427. godine.</s><s>Šarl Burbonski napušta bojište i povlači se na svoje imanje odbijajući da dalje učestvuje u ratu.</s><s>Dofen Šarl počinje da razmatra ideju da pobegne u Škotsku i odrekne se vlasti.</s><s>Žan od Orleana ponudio je Bedfordu predaju i neutralnost Orleana u ratu.</s><s>Međutim, verujući da će grad ubrzo pasti, Bedford je ponudu odbio.</s>

<s>Dolazak Jovanke Orleanke</s>

<s>Na sam dan bitke kod Heringsa, mlada francuska seljanka, Jovanka Orleanka, zakazala je sastanak sa Robertom od Bodrikura, na kome je izjavila da joj je Bog poslao vizije u kojoj joj nalaže da deblokira Orlean i kruniše dofena Šarla u Remsu za francuskog kralja.</s><s>Robert ju je već dva puta odbijao, ali je ovoga puta pristao i obezbedio joj pratnju do Šinona.</s><s>Francuskom je kružilo proročanstvo da će devojka u oklopu spasti državu od engleske vlasti.</s><s>Ova devojka doćiće iz Lorene gde se i nalazio Domremi la Pisel, rodno mesto Jovanke Orleanke.</s><s>Stoga je Jovankin dolazak pred Orlean ulio novu snagu u branioce.</s><s>Jovanka je 6. marta stigla u Šinon gde se sastala sa skeptičnim grofom La Tremola.</s><s>Tri dana kasnije upoznala je dofena Šarla.</s><s>Sa 400 do 500 ljudi, Jovanka je napustila Blo (27/8. april) u krenula ka Orleanu.</s><s>Kretala se ka severu grada.</s><s>Nakon što se probila kroz neprijateljske snage, Jovanka je 29. aprila, oko osam časova prepodne, u trijumfu ušla u Orlean.</s><s>Dočekana je sa mnogo radosti.</s><s>Grad je deblokiran ubrzo nakon Jovankinog dolaska.</s><s>U narednim danima Jovanka je povremeno paradirala ulicama Orleana kako bi braniocima podigla moral.</s><s>Takođe je Englezima slala zahteve da napuste opsadu.</s><s>Englezi su ismevali ove zahteve.</s><s>Sa Žanom od Orleana Jovanka je vodila žučne rasprave oko taktike.</s><s>Žan je napustio Orlean kako bi doveo pojačanja.</s><s>Dana 5. maja, na Spasovdan, Jovanka je pozvala na napad na najveće englesko utvrđenje, Sent Loren.</s><s>Međutim, francuski komandanti, znajući da je ljudima potreban odmor, odlučili su da dan provedu u miru.</s><s>Tokom noći je ratni savet doneo odluku da je najbolji pravac delovanja ka južnom delu grada gde su engleske snage bile najslabije.</s>

<s>Deblokada 
Operacija je otpočela u ranim jutarnjim satima 6. maja.</s><s>Francuzi su prešli reku i iskrcali su se na ostrvo Svetog Agnana.</s><s>Odatle su preko improvizovanog pontonskog mosta započeli sa iskrcavanje.</s><s>Prozrevši njihove namere, engleski komandant Vilijam Glasdejl se sa snagama učvrstio u blizini ostrva.</s><s>Pre nego što se čitava vojska iskrcala, Jovanka je naredila neoprezni napad na engleska uporišta koji se skoro pretvorio u katastrofu.</s><s>Jovanka se jedva uspela spasiti.</s><s>U napadu je ranjena u nogu.</s><s>Sledećeg dana, 7. maja, vođene su borbe oko glavne engleske kule koju Francuzi uspevaju da osvoje.</s><s>Englezi su pretrpeli velike gubitke.</s><s>Skoro 1.000 Engleza je ubijeno, a 600 zarobljeno.</s><s>Oslobođeno je 200 francuskih vojnika.</s><s>Englezi su izgubili uporišta na južnoj obali Loare.</s>

<s>Ujutro, 8. maja, engleska vojska na severnoj obali, pod komandom Vilijama de la Pola i lorda Džona Talbota, postrojena je u borbeni niz na polju u blizini Svetog Lorena.</s><s>Francuska vojska pod Žanom od Orleana postrojena je pred njima.</s><s>Oko sat vremena dve vojske su stajale postrojene jedna prema drugoj sve dok se Englezi nisu odlučili na povlačenje.</s><s>Pridružili su se drugim engleskim jedinicama u Božansiu i Meingu.</s><s>Neki od francuskih komandanata došli su na ideju da gone neprijatelja, ali je, navodno, Jovanka sprečila napad jer je bila nedelja.</s>

<s>Posledice 
Englezi nisu prihvatili poraz.</s><s>Iako su pretrpeli velike gubitke i povlačenje iz Orleana, okolne oblasti okruga i dalje su bile u njihovim rukama.</s><s>Zaista, bilo je moguće da se Englezi reorganizuju i nastave opsadu jer je i most bio popravljen.</s><s>Jovanka se 13. maja susrela sa dofenom Šarlom kod Tursa i izvestila ga je o pobedi pozivajući ga na marš ka severoistočnoj Šampanji, ka Remsu gde ga je, prema uputstvu koje je dobila u vizijama, trebala krunisati za kralja.</s><s>Francuski komandanti su, međutim, znali da se najpre treba osloboditi oblast oko Orleana.</s><s>Posle niza kratkih opsada oslobođeni su Žargu (12. jun), Meing (15. jun), Božanse (17. jun).</s><s>Loara je sada bila pod kontrolom dofena Šarla.</s><s>U bici kod Pataja (18. jun) Džon Talbot trpi strahovit poraz od Francuza.</s><s>Sam Talbot je pao u zarobljeništvo.</s><s>Dana 16. jula Jovanka i dofen stižu pred Rems.</s><s>Sledećeg dana je dofen krunisan kao Šarlo VII.</s>

<s>Već sledeće, 1430. godine, Jovanka je pala u zarobljeništvo pokušavajući da deblokira opsednuti Kompjenj.</s><s>Bedford ju je predao inkviziciji koja ju je proglasila vešticom i osudila na spaljivanje na lomači.</s><s>Araskim mirom iz 1436. godine Burgundija izlazi iz rata.</s><s>Bedford je odbio da potpiše sporazum te je rat nastavljen.</s><s>Poslednja velika bitka vođena je 1450. godine kod Forminjija.</s><s>Engleska 1453. godine izlazi iz rata.</s><s>Sa Burgundijom se Šarlov naslednik, Luj XI, obračunao u tzv. Burgundskim ratovima (1474-1479).</s>

<s>Učesnici opsade</s>

<s>Reference</s>

<s>Literatura</s>

<s>Kelly deVries, Joan of Arc: a Military Leader (Sutton Publishing, 1999)
 Régine Pernoud and Marie-Véronique Clin, Joan of Arc: Her Story (New York, St.</s><s>Martin's Press, 1998)
 
 
 
 
 Stephen Cooper, The Real Falstaff, Sir John Fastolf and the Hundred Years' War, (Pen & Sword 2010)
 S. Peinter, Istorija srednjeg veka, Klio, Beograd, 1997. godina</s>

<s>Bitke Stogodišnjeg rata
Orlean</s>

<s>Opsada Orleana (1428—1429) označila je prekretnicu u Stogodišnjem ratu između Engleske i Francuske.</s><s>Engleska je, počev od 1415. godine, neprekidno jačala i do 1428. godine dostiže vrhunac svoje moći u ratu.</s><s>Orlean je zauzimao ključan položaj na reci Loari i osvajanje je bilo neophodno za dalji nastavak rata.</s><s>Dolaskom Jovanke Orleanke došlo je do preokreta.</s><s>Francuzi, ohrabreni njenom samouverenošću, preduzimaju deblokadu.</s><s>Opsada je okončana 8. maja 1429. godine pobedom francuske vojske.</s>

<s>Uvod</s>

<s>Stogodišnji rat otpočeo je 1337. godine kada je engleski kralj Edvard III poveo borbu za svoja prava na francuski presto.</s><s>Prva faza rata završena je sporazumom u Bretanji-Kaleu 1359. godine u korist Engleske.</s><s>U novoj fazi rata (1369—1374) pobedu odnosi francuski kralj Šarl V osvaja sve teritorije koje su izgubili njegovi prethodnici.</s><s>Englezima je ostala samo uska oblast između ušća Loare i Pirineja.</s><s>Međutim, Šarlov naslednik, Šarl VI bio je duševno bolestan te su tokom njegove vladavine Francuskom upravljali Luj I Orleanski, kraljev brat i burgundski vojvoda Jovan II Neustrašivi.</s><s>U Francuskoj 1407. godine, nakon ubistva Luja od Orleana, dolazi do građanskog rata u kome su se sukobile stranke Armanjaka (pristalice vojvode Orleana) i stranka Burgunđana.</s><s>Burgunđani kontrolišu Pariz do 1414. godine kada vođstvo preuzimaju Armanjaci.</s><s>Novi engleski kralj Henri V obnavlja Stogodišnji rat i nanosi poraz Armanjacima kod Azenkura 1415. godine.</s><s>Poraz Armanjaka dovodi do prevlasti Burgunđana, a Jovanov naslednik, Filip III Burgundski, sklapa mir u Trou sa Henrijem.</s><s>Henri je određen za Šarlovog naslednika.</s><s>Međutim, obojica kraljeva umiru 1422. godine nakon čega je, u skladu sa odredbama sporazuma, obema državama zavladao maloletni Henri VI.</s><s>Regenti maloletnog kralja postali su Hemfri od Glostera (nad Engleskom) i Jovan od Lankastera, vojvoda Bedforda (nad Francuskom).</s><s>Jovan Bedford i Filip Burgundijski držali su najveći deo severne Francuske.</s><s>Međutim, dve trećine zemlje stale su na stranu Šarlovog sina, dofena Šarla.</s>

<s>Orlean u 15. veku 
Grad Orlean nalazi se na reci Loari u centralnoj Francuskoj.</s><s>U vreme opsade je bio najseverniji grad koji je ostao lojalan francuskoj kruni.</s><s>Englezi i Burgunđani kontrolisali su sve teritorije severno od Orleana uključujući i Pariz.</s><s>Položaj Orleana bio je veoma značajan i predstavljao je prvu prepreku saveznicima za napad na Šarlove teritorije.</s><s>Kao prestonica vojvodstva Orlean, ovaj grad je imao veliki značaj početkom 15. veka.</s><s>Vojvode Orleana bile su na čelu političke frakcije Armanjaka koja je odbacila ugovor iz Troa i dofena podržala Šarla.</s><s>Šarlo, vojvoda Orleana, Lujev naslednik, pao je u zarobljeništvo u bici kod Azenkura.</s><s>U skladu sa viteškim pravom, grad se predao neprijatelju bez borbe te je imao pravo na blaži tretman.</s>

<s>Engleska ofanziva 
Englezi i Burgunđani su ugovorom u Amijenu (1423) obnovili svoj savez protiv dofena Šarla.</s><s>Osvajanje Orleana bilo je od ključnog značaja ne samo za kontrolu reke Loare već i za povezivanje engleskih oblasti na zapadu i burgundskih oblasti na istoku.</s><s>Francuski otpor bio je uglavnom neuspešan sve do pobede kod Montargisa.</s><s>Francuzi nisu iskoristili ovu pobedu zbog unutrašnjih sukoba između Artura III od Bretanje i Žorža Tremola, miljenika dofena Šarla.</s><s>Sredinom 1428. godine došlo je čak do borbi među samim Francuzima.</s><s>Englezi su početkom godine prikupili nove snage od 2.700 ljudi pod Tomasom Montakutom, erlom Salisberija.</s><s>U savezu sa burgundskim vojnicima, vojska koja je krenula na dofena brojala je 10.000 ljudi.</s><s>Na sastanku u proleće 1428. godine Jovan od Lankastera određuje pravac kretanja vojske ka zapadu.</s><s>Orlean nije bio prva meta vojvode Bedforda jer napad na Orlean, dok je vojvoda u zarobljeništvu, nije bio u skladu sa viteškim običajima.</s><s>Međutim, nakon dolaska engleskih pojačanja pod Solsberi (jul 1428) Jovan od Lankastera je promenio mišljenje.</s><s>Između jula i oktobra 1428. godine grof Solsberija uspostavlja vlast nad teritorijama oko Rambujea i Šartra.</s><s>Zatim nastavlja jugozapadno ka Anžeu, ali odatle iznenada kreće jugoistočno ka Orleanu.</s><s>Orlean je odsečen i opkoljen.</s>

<s>Opsada</s>

<s>Opsada Orleana otpočela je 12. oktobra 1428. godine.</s><s>Artiljerijsko bombardovanje otpočelo je pet dana kasnije.</s><s>Englezi napadaju bastion 21. oktobra, ali ih Francuzi odbijaju zasipajući ih vrelim uljem..</s><s>Englezi nakon toga odustaju od frontalnog napada.</s><s>Dana 26. novembra Tomasa Montakuta, grofa Solsberija, pogodilo je topovsko đule dok je nadgledao podizanje opsadnih kuli.</s><s>Engleske akcije zaustavljene su u narednim danima.</s><s>Erl je odveden u Meing na oporavak, ali je preminuo nedelju dana kasnije Bedford za novog komandanta postavlja Vilijama de la Pola, prvog vojvodu Safoka.</s><s>Vilijam je opseo grad odlučivši da ga glađu primora na predaju.</s><s>Do proleća 1429. godine Englezi podižu uporišta južno i zapadno od grada dok je severoistočni izlaz iz grada ostao otvoren iako ga je kontrolisala engleska patrola.</s>

<s>Oktobra 1428. godine u Rišmondu i La Tremoluse preduzimaju pripreme za deblokadu Orleana.</s><s>Šarl I Burbonski, grof Klermona, okupio je francusko-škotske snage u Blou radi deblokade Orleana.</s><s>Škotske snage predvodio je Džon Stjuart Darnlej.</s><s>Šarl i Džon napali su konvoj koji je iz Pariza prevozio namirnice za englesku vojsku.</s><s>Predvodio ga je vitez Džon Fastolf.</s><s>U sukobu poznatom kao bitka kod Heringsa (12. februar 1429) Englezi odnose veliku pobedu.</s><s>Šarl se uspeo spasti, ali je škotski komandant ostao da leži na bojnom polju.</s><s>Fastolf je tri dana kasnije stigao pred Orlean.</s><s>Dočekan je trijumfom engleske vojske.</s>

<s>Poraz je bio težak udarac za Francuze.</s><s>Žan od Orleana i Šarl Burbonski krivili su jedan drugog za katastrofu što je obnovilo razmirice iz 1427. godine.</s><s>Šarl Burbonski napušta bojište i povlači se na svoje imanje odbijajući da dalje učestvuje u ratu.</s><s>Dofen Šarl počinje da razmatra ideju da pobegne u Škotsku i odrekne se vlasti.</s><s>Žan od Orleana ponudio je Bedfordu predaju i neutralnost Orleana u ratu.</s><s>Međutim, verujući da će grad ubrzo pasti, Bedford je ponudu odbio.</s>

<s>Dolazak Jovanke Orleanke</s>

<s>Na sam dan bitke kod Heringsa, mlada francuska seljanka, Jovanka Orleanka, zakazala je sastanak sa Robertom od Bodrikura, na kome je izjavila da joj je Bog poslao vizije u kojoj joj nalaže da deblokira Orlean i kruniše dofena Šarla u Remsu za francuskog kralja.</s><s>Robert ju je već dva puta odbijao, ali je ovoga puta pristao i obezbedio joj pratnju do Šinona.</s><s>Francuskom je kružilo proročanstvo da će devojka u oklopu spasti državu od engleske vlasti.</s><s>Ova devojka doćiće iz Lorene gde se i nalazio Domremi la Pisel, rodno mesto Jovanke Orleanke.</s><s>Stoga je Jovankin dolazak pred Orlean ulio novu snagu u branioce.</s><s>Jovanka je 6. marta stigla u Šinon gde se sastala sa skeptičnim grofom La Tremola.</s><s>Tri dana kasnije upoznala je dofena Šarla.</s><s>Sa 400 do 500 ljudi, Jovanka je napustila Blo (27/8. april) u krenula ka Orleanu.</s><s>Kretala se ka severu grada.</s><s>Nakon što se probila kroz neprijateljske snage, Jovanka je 29. aprila, oko osam časova prepodne, u trijumfu ušla u Orlean.</s><s>Dočekana je sa mnogo radosti.</s><s>Grad je deblokiran ubrzo nakon Jovankinog dolaska.</s><s>U narednim danima Jovanka je povremeno paradirala ulicama Orleana kako bi braniocima podigla moral.</s><s>Takođe je Englezima slala zahteve da napuste opsadu.</s><s>Englezi su ismevali ove zahteve.</s><s>Sa Žanom od Orleana Jovanka je vodila žučne rasprave oko taktike.</s><s>Žan je napustio Orlean kako bi doveo pojačanja.</s><s>Dana 5. maja, na Spasovdan, Jovanka je pozvala na napad na najveće englesko utvrđenje, Sent Loren.</s><s>Međutim, francuski komandanti, znajući da je ljudima potreban odmor, odlučili su da dan provedu u miru.</s><s>Tokom noći je ratni savet doneo odluku da je najbolji pravac delovanja ka južnom delu grada gde su engleske snage bile najslabije.</s>

<s>Deblokada 
Operacija je otpočela u ranim jutarnjim satima 6. maja.</s><s>Francuzi su prešli reku i iskrcali su se na ostrvo Svetog Agnana.</s><s>Odatle su preko improvizovanog pontonskog mosta započeli sa iskrcavanje.</s><s>Prozrevši njihove namere, engleski komandant Vilijam Glasdejl se sa snagama učvrstio u blizini ostrva.</s><s>Pre nego što se čitava vojska iskrcala, Jovanka je naredila neoprezni napad na engleska uporišta koji se skoro pretvorio u katastrofu.</s><s>Jovanka se jedva uspela spasiti.</s><s>U napadu je ranjena u nogu.</s><s>Sledećeg dana, 7. maja, vođene su borbe oko glavne engleske kule koju Francuzi uspevaju da osvoje.</s><s>Englezi su pretrpeli velike gubitke.</s><s>Skoro 1.000 Engleza je ubijeno, a 600 zarobljeno.</s><s>Oslobođeno je 200 francuskih vojnika.</s><s>Englezi su izgubili uporišta na južnoj obali Loare.</s>

<s>Ujutro, 8. maja, engleska vojska na severnoj obali, pod komandom Vilijama de la Pola i lorda Džona Talbota, postrojena je u borbeni niz na polju u blizini Svetog Lorena.</s><s>Francuska vojska pod Žanom od Orleana postrojena je pred njima.</s><s>Oko sat vremena dve vojske su stajale postrojene jedna prema drugoj sve dok se Englezi nisu odlučili na povlačenje.</s><s>Pridružili su se drugim engleskim jedinicama u Božansiu i Meingu.</s><s>Neki od francuskih komandanata došli su na ideju da gone neprijatelja, ali je, navodno, Jovanka sprečila napad jer je bila nedelja.</s>

<s>Posledice 
Englezi nisu prihvatili poraz.</s><s>Iako su pretrpeli velike gubitke i povlačenje iz Orleana, okolne oblasti okruga i dalje su bile u njihovim rukama.</s><s>Zaista, bilo je moguće da se Englezi reorganizuju i nastave opsadu jer je i most bio popravljen.</s><s>Jovanka se 13. maja susrela sa dofenom Šarlom kod Tursa i izvestila ga je o pobedi pozivajući ga na marš ka severoistočnoj Šampanji, ka Remsu gde ga je, prema uputstvu koje je dobila u vizijama, trebala krunisati za kralja.</s><s>Francuski komandanti su, međutim, znali da se najpre treba osloboditi oblast oko Orleana.</s><s>Posle niza kratkih opsada oslobođeni su Žargu (12. jun), Meing (15. jun), Božanse (17. jun).</s><s>Loara je sada bila pod kontrolom dofena Šarla.</s><s>U bici kod Pataja (18. jun) Džon Talbot trpi strahovit poraz od Francuza.</s><s>Sam Talbot je pao u zarobljeništvo.</s><s>Dana 16. jula Jovanka i dofen stižu pred Rems.</s><s>Sledećeg dana je dofen krunisan kao Šarlo VII.</s>

<s>Već sledeće, 1430. godine, Jovanka je pala u zarobljeništvo pokušavajući da deblokira opsednuti Kompjenj.</s><s>Bedford ju je predao inkviziciji koja ju je proglasila vešticom i osudila na spaljivanje na lomači.</s><s>Araskim mirom iz 1436. godine Burgundija izlazi iz rata.</s><s>Bedford je odbio da potpiše sporazum te je rat nastavljen.</s><s>Poslednja velika bitka vođena je 1450. godine kod Forminjija.</s><s>Engleska 1453. godine izlazi iz rata.</s><s>Sa Burgundijom se Šarlov naslednik, Luj XI, obračunao u tzv. Burgundskim ratovima (1474-1479).</s>

<s>Učesnici opsade</s>

<s>Reference</s>

<s>Literatura</s>

<s>Kelly deVries, Joan of Arc: a Military Leader (Sutton Publishing, 1999)
 Régine Pernoud and Marie-Véronique Clin, Joan of Arc: Her Story (New York, St.</s><s>Martin's Press, 1998)
 
 
 
 
 Stephen Cooper, The Real Falstaff, Sir John Fastolf and the Hundred Years' War, (Pen & Sword 2010)
 S. Peinter, Istorija srednjeg veka, Klio, Beograd, 1997. godina</s>

<s>Bitke Stogodišnjeg rata
Orlean</s>

